Հինգերորդ ալիք (Ռուսաստան)

Հինգերորդ ալիք (, Պյատիյ կանալ), ռուսական դաշնային հեռուստաալիք, հեռարձակման կենտրոնը գտնվում է Սանկտ Պետերբուրգում։ Հեռարձակումը կատարվում է SECAM D/K գունային համակարգով։

Պատմություն
1938 թ. հուլիսի 7-ին եթեր դուրս եկավ առաջին բեմադրվող հաղորդումը, իսկ օգոստոսից սկսվեցին պարբերական հաղորդումները։ 1957 թ. սեպտեմբերի 1-ին եթեր հեռարձակվեց Լենինգրադի հեռուստատեսության առաջին՝ լրատվական «Վերջին տեղեկություններ» թողարկումըТелевизионная журналистика. Телевизионные передачи в Ленинграде ։

1992 թ. հունվարի 15-ին ՌԴ նախագահի РФ № 47 հրամանով Սանկտ Պետերբուրգի պետական հեռուստառադիոընկերությունը լուծարվեց, և իր բազայի վրա հիմնվեց «Պետերբուրգ» Ռուսական պետական հեռուստառադիոընկերությունը15.01.92 Ռուսաստանի նախագահի № 47 հրամանը «Պետերբուրգ» Ռուսական պետական հեռուստառադիոընկերություն ստեղծելու մասին։

1993 թ. ապրիլի 9-ին ՌԴ նախագահի РФ № 437 հրամանով նույն հեռուստաալիքը վերածվեց «Պետերբուրգ - Հինգերորդ ալիք» դաշնային հեռուստառադիոընկերությանУКАЗ ПРЕЗИДЕНТА РФ И ПОЛОЖЕНИЯ О ГОСУДАРСТВЕННОЙ ТЕЛЕРАДИОКОМПАНИИ «ПЕТЕРБУРГ — 5 КАНАЛ» ։

Մինչ 1997 թ. նոյեմբերը հեռուստաալիքի հեռարձակումը սփռվում էր Ռուսաստանի Եվրոպական մասում, Ուրալում և Արևելյան Սիբիրում, ինչպես և Ղազախստանի, Բելառուսի և Մերձբալթյան երկրների զգալի մասում։ 1997 թ. նախագահ Բորիս Ելցինի № 919 հրահանգով հեռուստաալիքի դաշնային ցանցերը փոխանցվեցին նորաստեղծ Կուլտուրա հեռուստաալիքին, իսկ Հինգերորդ ալիքը պահպանեց միայն Սանկտ Պետերբուրգում և Լենինգրադի մարզում հեռարձակվելու հաճախականությունները։

2006 թ. հոկտեմբերի 1-ին հեռուստաալիքը վերականգնեց համազգային հեռարձակության իրավունքը, և այժմ իր եթերը տարածում է Ռուսաստանի 83 վարչական տարածքներումПолный список городов, в которых Пятый канал имеет лицензию на вещание, մտնում է Ռուսաստանի թվային հեռուստատեսության առաջին մուլթիհամալիրի մեջ, հեռարձակվելով DVB-T2 ֆորմատովФилиал РТРС «Санкт-Петербургский РЦ»; Цифровое телевидение ։

2010 թ. մարտի 15-ից ալիքը ներկայացրեց եթերի նոր ֆորմատով, ըստ որի հրաժարվել է սեփական հեռուստատեսային արտադրանքից, սերտորեն համագործակցելով այլ մեդիաընկերությունների արտադրություններից։ Սեփական հաղորդումներից պահպանվել են միայն տեղեկատվական-վերլուծական բաժանմունքի հաղորդումներըПереформатирование по-московски«Пятый канал» исключил географическую привязку в названии։

2013 թ. հուլիսի 7-ին կլրանա հեռուստաալիքի 75-ամյակը։

Սեփականատերեր
2012 թ. դրությամբ «Ազգային Մեդիա Խումբ» ԲԲԸ-ը պատկանում է «„Պետերբուրգ“ ՀՌԸ» ԲԲԸ-ն բաժնետոմսերի հիմնական փաթեթը՝ 72,425%.Информация взята из «Списка аффилированных лиц» ОАО «ТРК „Петербург“» на 31 декабря 2010 года

Ղեկավարություն
Գլխավոր տնօրեններ
 Բորիս Պետրով (1990 - 1991 թթ., 1997 - 1999 թթ.)
 Վիկտոր Յուգին (1991 - 1992 թթ.)
 Բելլա Կուրկովա (1992 - 1995 թթ.)
 Օլեգ Ռուդնով (1995 - 1997 թթ.)
 Իրինա Պրուդնիկովա (1999 - 2002 թթ.)
 Իրինա Տյորկինա (2002 - 2003 թթ.)
 Իգոր Իգնատյև (2003 թ.)
 Մարինա Ֆոկինա (2003 - 2008 թթ.)
 Վլադիմիր Տրոյեպոլսկի (2008 - 2009 թթ.)
 Արկադի Սոլովյև (2009 - 2010 թթ.)
 Ալեքսեյ Բրոդսկի ( 2010 թ.)

Պատկերանիշեր

Արտաքին հղումներ
 Պաշտոնական կայք
 Էքսկուրսիա Հինգերորդ ալիքով 

Ծանոթագրություններ

Կատեգորիա:Ռուսաստանի հեռուստաընկերություններ
Կատեգորիա:Ռուսալեզու հեռուստաալիքներ